Lumea se prăbușește în jurul nostru, vine războiul din Ucraina peste noi, DNA a declanșat apocalipsa, Ghiță nu se mai duce cu Ponta în Dubai, Iohannis îl înșurubează pe nimeniul de Hellvig la SRI, Coldea are un plan malefic să-i fure sutienul lui Nuți din al doilea arest, Victor Viorel se pregătește să se care în neant și altele asemenea.

Dar, în tot acest haos de nepătruns cu mintea, există un nene care nici nu are nevoie de minte. Pentru că el trăiește închis într-o veșnică emoție. A tinereții. Înconjurat de păsărele vesele, ciripitoare, care simt aroma primăverii și dau din aripioare și freamătă din cioculețele lor mici și fragede. Fragede, fragede, dar pe lista de plată a Ministerului Dezvoltării, condus de mustața măiastră și senectă a lui Dragnea.

Din nemărginirea facebook-ului am cules numai cîteva exemple. Relevante. Unele chiar foarte relevante. Ne cerem scuze că nu am săpat mai adînc, ne-am gîndit că asta, oricum, e treaba lui Dragnea, pe banii noștri.

Primul exemplu pe care chiar facebook-ul ni l-a băgat sub nas este domnișoara Silvy (cum se autointitulează) Stan. Adică Silvia.

Care se recomandă cu mîndrie “consilier personal la cabinetul ministrului”. Silvy are și un tătic.

Tăticul are și el un cont de facebook.

Unde ne spune, tot cu mîndrie, că este director general al Agenției Naționale de Locuințe, instituție subordonată Ministerului Dezvoltării condus de ciriparul mustăcios.

Cînd nu trebuie să ciripească la minister, Silvy colindă prin Teleorman, pe la mustăcilă, împreună cu două prietene.

Iar cînd nu e nici la minister, nici în Teleorman, Silvy (fata lu’ tata care e subordonatul lui Dragnea) se dă interesantă pe la Guvern.

Una din prietenele de colindat prin Teleorman ale lui SIlvy este Irina Alexandra Tănase. Și ea ciripește la ministerul lui mustăcilă. Ca secretară.

În ciuda pozelor ușor cipciriporno, Irinuca nu are decît 23 de anișori (cîtă vreme, în 2013, avea 21).

Nu a apucat încă să-și ia vreo licență în ceva, pentru că și-a început studiile universitare abia în 2012.

Ceea ce nu o împiedică deloc să-și pună poze atît de artistice pe facebook încît mustăcilă o poate confunda, de emoție, cu vreun județ mai tînăr al patriei și să-i umple poșetuța cu o parte importantă a fondului de rezervă a Guvernului.

Pe lîngă Irinuca, Cătălina Belgiu, o altă vrăbiuță de la ministerul lui Dragnea, pare o călugăriță ortodoxă într-o zi de doliu.

Chiar și cînd se pozează la Guvern!

Evident, tonul populării cu păsăret a Ministerului a fost dat de aducerea în Parlamentul României a seninei Cătălina Ștefănescu, o altă înaripată de talie mică, dar gureșă, pe gustul mustăciosului de la Teleorman.

P.S. Puteți contribui la completarea acestui articol căutînd pe facebook și alte colege ale păsăricilor de mai sus.